CELEX: 32021R0466
Language: sk
Date: 2020-11-17 00:00:00
Title: Delegované nariadenie Komisie (EÚ) 2021/466 zo 17. novembra 2020, ktorým sa dopĺňa nariadenie Európskeho parlamentu a Rady (EÚ) 2019/1700 špecifikovaním počtu a názvu premenných pre doménu „príjem a životné podmienky“ týkajúcich sa zdravia a kvality života (Text s významom pre EHP)

19.3.2021   
               
               
                  SK
               
               
                  Úradný vestník Európskej únie
               
               
                  L 96/1
               
            
         DELEGOVANÉ NARIADENIE KOMISIE (EÚ) 2021/466
         zo 17. novembra 2020,
         ktorým sa dopĺňa nariadenie Európskeho parlamentu a Rady (EÚ) 2019/1700 špecifikovaním počtu a názvu premenných pre doménu „príjem a životné podmienky“ týkajúcich sa zdravia a kvality života
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/1700 z 10. októbra 2019, ktorým sa zavádza spoločný rámec pre európske štatistiky o osobách a domácnostiach na základe individuálnych údajov zbieraných zo vzoriek, ktorým sa menia nariadenia Európskeho parlamentu a Rady (ES) č. 808/2004, (ES) č. 452/2008 a (ES) č. 1338/2008 a ktorým sa zrušuje nariadenie Európskeho parlamentu a Rady (ES) č. 1177/2003 a nariadenie Rady (ES) č. 577/98 (1), a najmä na jeho článok 6 ods. 1,
         keďže:
         
                     (1)
                  
                  
                     S cieľom pokryť potreby identifikované v príslušných čiastkových témach by Komisia mala špecifikovať počet a názov premenných pre súbor údajov v doméne „životné podmienky“ (EU-SILC).
                  
               
                     (2)
                  
                  
                     Zisťovanie pre štatistiku EÚ v oblasti príjmov a životných podmienok („zisťovanie EU-SILC“) je kľúčovým nástrojom na poskytovanie informácií požadovaných v rámci európskeho semestra a Európskeho piliera sociálnych práv, najmä pokiaľ ide o rozdelenie príjmov, chudobu a sociálne vylúčenie. Okrem toho poskytuje informácie o zdravotnej starostlivosti, zdravotných determinantoch, zdravotnom stave a zdravotnom postihnutí z modulu týkajúceho sa zdravia vykonávaného každé tri roky a údaje o blahobyte a účasti na spoločenskom a kultúrnom živote z modulu týkajúceho sa kvality života vykonávaného každých šesť rokov.
                  
               
                     (3)
                  
                  
                     Počet premenných, ktoré sa majú zbierať, neprekračuje o viac než 5 % počet premenných zbieraných pre doménu „životné podmienky“ v čase nadobudnutia účinnosti nariadenia (EÚ) 2019/1700, konkrétne 3. novembra 2019,
                  
               PRIJALA TOTO NARIADENIE:
         
            Článok 1
            Počet a názov premenných pre modul týkajúci sa zdravia vykonávaný každé tri roky a modul týkajúci sa kvality života vykonávaný každých šesť rokov v rámci domény „životné podmienky“ sú stanovené v prílohe.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. novembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 261 I, 14.10.2019, s. 1.
      
      
         
            PRÍLOHA
            Počet a názov premenných pre modul týkajúci sa zdravia vykonávaný každé tri roky a modul týkajúci sa kvality života vykonávaný každých šesť rokov v rámci domény „životné podmienky“
            
                        Modul
                     
                     
                        Čiastková téma
                     
                     
                        Identifikátor premennej
                     
                     
                        Názov premennej
                     
                  
                        Zdravie
                     
                     
                        Zdravotná starostlivosť
                        (6 zbieraných premenných)
                     
                     
                        HS200
                     
                     
                        Finančná záťaž spojená so zdravotnou starostlivosťou (s výnimkou liekov)
                     
                  
                        HS210
                     
                     
                        Finančná záťaž spojená so zubnou starostlivosťou
                     
                  
                        HS220
                     
                     
                        Finančná záťaž spojená s liekmi
                     
                  
                        PH090
                     
                     
                        Počet návštev u praktického lekára alebo rodinného lekára za posledných 12 mesiacov
                     
                  
                        PH080
                     
                     
                        Počet návštev u zubného lekára, ortodontistu či iných odborníkov na zubnú starostlivosť za posledných 12 mesiacov
                     
                  
                        PH100
                     
                     
                        Počet návštev u odborného lekára alebo chirurga (s výnimkou zubných lekárov, ortodontistov alebo iných odborníkov na zubnú starostlivosť) za posledných 12 mesiacov
                     
                  
                        Zdravotné determinanty
                        (8 zbieraných premenných)
                     
                     
                        PH110A
                     
                     
                        BMI 1 Hmotnosť
                     
                  
                        PH110B
                     
                     
                        BMI 2 Výška
                     
                  
                        PH122
                     
                     
                        Druh fyzickej aktivity pri práci
                     
                  
                        PH132
                     
                     
                        Frekvencia fyzických aktivít (s výnimkou pracovných)
                     
                  
                        PH142
                     
                     
                        Frekvencia konzumácie ovocia (s výnimkou akýchkoľvek ovocných štiav)
                     
                  
                        PH152
                     
                     
                        Frekvencia konzumácie zeleniny alebo šalátov (s výnimkou akýchkoľvek zeleninových štiav)
                     
                  
                        PH171
                     
                     
                        Frekvencia užívania tabaku (vrátane elektronických cigariet alebo podobných elektronických zariadení)
                     
                  
                        PH180
                     
                     
                        Frekvencia konzumácie alkoholických nápojov akéhokoľvek druhu
                     
                  
                        Údaje o zdravotnom stave a zdravotnom postihnutí
                        (6 zbieraných premenných)
                     
                     
                        PH101
                     
                     
                        Problémy so zrakom aj napriek používaniu dioptrických okuliarov alebo kontaktných šošoviek
                     
                  
                        PH111
                     
                     
                        Problémy so sluchom aj napriek používaniu načúvacieho prístroja
                     
                  
                        PH121
                     
                     
                        Problémy s chôdzou alebo vyjdením po schodoch
                     
                  
                        PH131
                     
                     
                        Problémy s pamäťou alebo koncentráciou
                     
                  
                        PH141
                     
                     
                        Problém (so starostlivosťou o seba, ako napríklad) s umývaním celého tela alebo obliekaním
                     
                  
                        PH151
                     
                     
                        Problémy s komunikáciou (používanie obvyklého jazyka, napríklad respondent rozumie ostatným alebo oni rozumejú jemu)
                     
                  
                        Kvalita života
                     
                     
                        Blahobyt
                        (7 zbieraných premenných)
                     
                     
                        PW241
                     
                     
                        Pocit vylúčenia
                     
                  
                        PW030
                     
                     
                        Spokojnosť s finančnou situáciou
                     
                  
                        PW160
                     
                     
                        Spokojnosť s osobnými vzťahmi
                     
                  
                        PW120
                     
                     
                        Spokojnosť s využitím času (množstvo voľného času)
                     
                  
                        PW230
                     
                     
                        Pocit osamelosti
                     
                  
                        PW090
                     
                     
                        Pocit šťastia
                     
                  
                        PW180
                     
                     
                        Pomoc od ostatných
                     
                  
                        Účasť na spoločenskom a kultúrnom živote
                        (13 zbieraných premenných)
                     
                     
                        PS010
                     
                     
                        Počet návštev kina
                     
                  
                        PS020
                     
                     
                        Počet návštev živých predstavení (divadelné, koncertné, operné, baletné a tanečné predstavenia)
                     
                  
                        PS030
                     
                     
                        Počet návštev kultúrnych pamiatok
                     
                  
                        PS040
                     
                     
                        Počet návštev živých športových podujatí
                     
                  
                        PS041
                     
                     
                        Vykonávanie umeleckých činností
                     
                  
                        PS042
                     
                     
                        Čítanie kníh (vrátane elektronických kníh alebo audiokníh, v priebehu roka)
                     
                  
                        PS050
                     
                     
                        Frekvencia schádzania sa s rodinou (príbuznými)
                     
                  
                        PS060
                     
                     
                        Frekvencia schádzania sa s priateľmi
                     
                  
                        PS070
                     
                     
                        Frekvencia kontaktov s rodinou (príbuznými)
                     
                  
                        PS080
                     
                     
                        Frekvencia kontaktov s priateľmi
                     
                  
                        PS110
                     
                     
                        Účasť na formálnych dobrovoľníckych aktivitách
                     
                  
                        PS111
                     
                     
                        Účasť na neformálnych dobrovoľníckych aktivitách
                     
                  
                        PS102
                     
                     
                        Aktívne občianstvo